Jean-Pierre Ker

De **Jean-Pierre** ("**Jemp**" oder "**Jempy**") **Ker**, gebuer de 5. Januar 1900 zu Lëtzebuerg an och do den 19. Juli 1951 gestuerwen, war e lëtzebuergesche Moler a Graveur.

Hie war Schoulmeeschter am *[[Institut des sourds-muets]]*.

## Liewen a Karriär
De Jean-Pierre "Jemp" Ker war de Jong vum Eisebunnsbeamte Georges Ker an der Marie-Anne Henin. Hien huet op der Normalschoul an der Stad Lëtzebuerg an zu Berlin studéiert. Vun 1923 un huet hien um *Institut des sourds-muets* Coursë ginn. 1924 huet hie sech mat der Marie Charlotte (Maya) Knaff bestuet. Am Zweete Weltkrich gouf hien op Tréier zwangsvsersat. Nieft senger Aktivitéit als Enseignant huet de Ker sech och fir de Scoutissem an de Sport engagéiert. Als jonke Mann war hien als Athleet, Boxer a Waasserballspiller aktiv. Méi spéit gouf hie Member vum Lëtzebuerger Olympesche Kommitee an de Sekretär vum Conseil Supérieur de l'Éducation Physique.

Als Kënschtler war de Ker Autodidakt. Hien huet an Aquarell an an Ueleg gemoolt, an Illustratioune fir (Kanner)bicher, Zäitschrëften a Kalennere gezeechent. 1933 gouf hie Member vum Cercle artistique de Luxembourg a war vun 1947 bis zu sengem Doud Tresorier vum Cercle. 1947 koum *Châteaux du Luxembourg* eraus, mat zwielef Bilddréck, wouvun der fënnef vum Ker a siwe vum Jean-Pierre Gleis waren. Déi zwéin hu jiddereen a sengem Stil gemoolt; d**[[Tageblatt|Escher Tageblatt]]'' huet dozou geschriwwen:
<blockquote>"''Sie enthält von Jempy Ker fünf markige, herbe, schwarz-weiß Zeichnungen der Burgruinen von Brandenburg, Fels, Burglinster, Esch-Sauer und Hesperingen. Jede ein Kleinod, in bekannter subjektiver Meisterschaft vom Künstler aufgenommen und dargestellt. Jean-Pierre Gleis sieht objektiver und präsentiert seine Bilder mit allen Details und in feinster, eleganter Klarheit. Mit großer Treue für die photographisch-exakte Realität legt er uns die Bilder der Burgruinen von Ansemburg, Befort, Useldingen. Schieburg, Burscheid, Clerf und Vianden vor. Beide Zeichenmethoden sind gleich interessant und beachtenswert.''"</blockquote>

De Jemp Ker ass am Alter vun 51 Joer gestuerwen a gouf um [[Nikloskierfecht|Stater Nikloskierfecht]] begruewen. Posthum krut hien d'Gëlle Verdéngschtmedail vum ''[[Ordre national de la médaille du Mérite sportif|Mérite sportif]]''.

== Wierker (Auswiel) ==
*1935: Titelsäit vu''Klôr Stonnen'', e Lidderbuch fir Gesang a Piano vum A. Foos.
*1945: Titelsäit vu ''Schreckesténer Visio’nen : D´Liewen an der Déportatio’n'' vum [[Jean Proess]]. Luxemburg: Imprimerie P. Linden.
*1945: Illustratioune fir ''Madame Molitor & Cie'', e Buch vun der [[Ry Boissaux]]. Luxemburg: Éditions de l'imprimerie Saint Paul.
*1946: Zertifikat fir d'Ernennung vum [[Winston Churchill]] zum Éierebierger vun der Stad Lëtzebuerg.
*1946: Illustratioune fir d'Gedichtersammling ''Am Bambösch a soss am Land'' vum Dr. [[Ernest Feltgen]]. Luxemburg: Imprimerie P. Linden.
*1946: Illustratioune fir ''Heeméchtsstêren : Séercher a Geschichten fir ons Kanner"'' vum [[Jempi Braun]]. Luxemburg: Joseph Befort.
*1947: Titelsäite vun toursitesche Broschüre fir den Office Luxembourgeois de Tourisme, mat Texter vum [[Marcel Noppeney]].
*1947: Gravure fir ''Châteaux du Luxembourg''. Edition de l'Art de l'école. Luxemburg: Imprimerie P. Linden.
*1948: Affiche fir d**Loterie nationale*vum [[Œuvre nationale de secours grande-duchesse Charlotte]] (au profit de l'oeuvre nationale de secours Grande-Duchesse Charlotte 2me tranche 1948, tirage le 12 février). Luxemburg: Ed. Huss & Cie.
*1949: Illustratioune fir *Allerhand Reimercher, Sprechelcher, Gedichter, Lidder a Gebieder fir ons Kleng* vum P. Schneider.

== Galerie ==
<gallery heights="200" widths="200">
Jemp Ker - Falaises du Grund - 1933.jpg|Fielsen am Gronn (1933)
Jemp Ker - Heeméchtsstêren - 1946.jpg|Titelbild *Heeméchtsstêren* (1946) vum Jempi Braun
Jemp Ker - Heeméchtsstêren (Beim Kraiderliss) - 1946.jpg|"Beim Kraiderliss", Illustratioun aus *Heeméchtsstêren* (1946)
Jemp Ker - Château d'Esch-s-Sûre - 1947.jpg|d'[[Buerg Esch-Sauer]] (1947)
Jemp Ker - Loterie nationale - 1948.jpg|Affiche fir d'[[Loterie Nationale (Lëtzebuerg)|Nationalloterie]] (1948)
File:Jemp Ker - Croix Rouge Luxembourgeoise.jpg|Plakat fir d'[[Croix-Rouge luxembourgeoise|Lëtzebuerger Rout Kräiz]] (1945-1950)
</gallery>

== Kuckt och ==
* [[Lëscht vu lëtzebuergesche Konschtschafenden]]

== Um Spaweck ==



*Quell: Dësen Artikel gouf ausgebaut als Iwwersetzung vun Jemp Ker an der Versioun vum 26.01.2025 (Auteure bis dohi stinn do am Versiounshistorique).''